Коңгар, Хүргүлек Байыскылаңовна

Хүргүлек Байыскылаңовна Коңгар (1924 чылдың март 15, Хөл, Бай-Тал суур, ТАР —  1996 чылдың январь 6, Кызыл, Тыва Республика) — тыва совет ыраажы (сопрано), театр акртизи, РСФСР-ниң улустуң артизи.

 Намдары 
Хүргүлек Байыскылаңовна Коңгар 1924 чылдың март 15-те Тыва Арат Республиканың Бай-Тайга кожууннуң Хөл деп черге бай эвес малчын өг-бүлеге төрүттүнген. Кызыл-Мажалык школазынга өөренип турган болгаш интернатка чурттап турган. Школага өөренип тургаш-ла, ырлаары аттыг, балалайкага ойнаар турган.

1941 чылда Кызылга көжүп кээп, театр школа-студияга өөрени берген. Тыва улустуң ырыларын, совет композиторларның ырыларын ырлап, шиилерге киржип, опералардан үзүндүлерни ырлап чораан. ТАР-ның Чазааның Москвадан чалап эккелген тускай эртемниг башкылары ону өөредип турган, чижээ, ырлаарынга — хормейстер Сергей Булатов, а театр мергежилинге — тыва театрның үндезилекчизи режиссер Иван Яковлевич Исполнев өөреткен.

1943 чылда Тывага совет чогаалчы Степан Щипачёв кээп чоруур үеде, Хүргүлектиң ырлаарын дыңнааш, алгырыпкан: «Соловей, чистый соловей!». Ол аян-чорук соонда Москвага ээп келгеш, ооң дугайында шүлүк бижип каан:ХУРГУЛЕК

Красоте тувинских гор и рек,

той, что в памяти оберегаю,

имени такого – Хургулек –

не затмить: оно в строке сверкает.

Не в сиянье звёздном небеса,

не Саяны, не дорог откосы,

вижу вновь раскосые глаза,

чёрные девические косы.

Как забуду! Песенки свои

запоёт она – и зал послушен.

Если б там водились соловьи,

Их бы в этот час никто не слушал.

В той далекой милой стороне,

стройная, скользя лукавым взглядом,

сколько раз она певала мне,

только мне, присев со мною рядом.

Я до слёз чужому счастью рад,

за свои поступки не краснею.

Есть на свете молодой арат —

пусть он счастлив будет с нею.

                                           1943 г.Тываның Хөгжүм-шии театрынга база шиилерге ойнап турган.  Тыва театрның сценазынга бодунуң эң-не ынак болгаш эки рольдары кылдыр С. Гулак-Артемовскийниң "Дунай ындында запорожчу" деп шиизинде Оксананың, Б. Александровтуң "Малиновкага болган куда" деп шиизинде Яринканың, У. Гаджибековтуң "Аршин-мал-аланында" Джихан угбайның рольдарын ол санап чораан.

1996 чылдың январь 6-да Кызыл хоорайга чок болган. 

 Өг-бүлези 

 Өөнүң ээзи — Николай Моңзуй-олович Конгар
 Уруу — Роланда Николаевна Коңгар, Москвага Морис Торез аттыг Даштыкы дылдар институдун дооскан, Москвада ажылдап, чурттап чоруур.
 Оглу — Мерген Николаевич Коңгар, «Саяны» бөлүүнүң солизи чораан, элекке чырык өртемчейден чарылган.
 Оглу — Валерий Николаевич Коңгар, Омскиниң дээди шагдаа школазын дооскан, Республиканың Иштики херектер яамызынга ажылдап чораан.

 Шаңналдары 

 РСФСР-ниң алдарлыг артизи (1961).
 Тыва АССР-ниң улустуң артизи.
 РСФСР-ниң улустуң артизи (1984).
 Күш-ажылдың Кызыл Тук ордениниң кавалери.

 Театрга рольдары 

 «Тоска» Дж. Пуччини — Тоска
 «Свадьба в Малиновке» — Яринка
 «Запорожец за Дунаем» — Оксана
 «Чечен и Белекмаа» — Дангына
 «Башмачки» — сваха Джихан
 «Аршин мал Алане» — тётушка
 «Козы Карпеш и Баян-Слу» — девушка Баян-Слу
 «Плато­н Кречет» — Надя
 «Хайыраан-бот» — Уран, Кара, Салбакай
 «Именем революции» Шатрова — жена команди­ра
 «Коварстве и любви» Шиллера — леди Мильфорд
 «Ночи лунного затмения» Мустая Карима — Танкебике
 «Самбажик» — Таданай
 «Гроза» Островского — Катерина
 «Нэркэс» — Зумрад

 Кинолары 

  — Возвращение Ходжи Насреддина — Мамлакат-Кубаро в старости

 Литература 

 Сагды К. Тувинский соловей (Об артистке X. Конгар) // Тувинская правда. 1961, 26 марта.
 Межова В. Золотое имя Хургулек (О заслуженной артистке РСФСР X. Б. Конгар) // Тувинская правда. 1969, 19 апреля.
 Хүргүлек Байыскылаңовна Коңгар // XX чүс чылда Тываның алдарлыг кижилери. Тыва Республиканың күрүне ному. Кызыл, 2004. А. 265
Театральная энциклопедия. Том 6 / Глав. ред. П. А. Марков - М.: Советская энциклопедия, 1967. - 1136 стб. с илл., 8 л. илл.

 Шөлүглер 

Конгар Хургулек Байыскылановна  Новые исследования Тувы. 2015, № 3.. Дата обращения 17 июня 2018.
В Туве памяти "тувинского соловья", легендарной певицы и актрисы Хургулек Конгар проведен вечер
 Хургулек Конгар - тувинский соловей Мария Фельдман, Тувинская правда

ХУРГУЛЕК КОНГАР Профиль на сайте Кино-театр.ру

Аңгылал:Алфавиттээн кижилер
Аңгылал:Январьның 6 мөчээн
Аңгылал:Марттың 15 төрүттүнген